钦定古今图书集成/明伦汇编/氏族典/第240卷 > 张籍
## 钦定古今图书集成/明伦汇编/氏族典/第240卷 > 张籍

按《唐书张籍传》：“籍字文昌，和州乌江人。第进士，为太
常寺太祝，久次迁秘书郎。韩愈荐为国子博士，历水
部员外郎、主客郎中。当时有名士皆与游，而愈贤重
之。籍性狷直，尝责愈喜博簺及为駮杂之说，论议好
胜人，其排释老不能著书，若孟轲、扬雄以垂世者。籍
为诗长于乐府，多警句。仕终国子司业。”